Ako se pitate tko ima moćniju vojnu silu, Hrvatska ili Srbija, specijalizirana kompanija za te temenudu odgovor koji će mnoge obradovati, a neke sigurno iznenaditi.





Po vojnoj moći Hrvatska je 15 mjesta ispred Srbije, u društvu Mađarske i Belgije, a pokazuje se da su vojna izdvajanja preduvjet za jači razvoj i investicije

Prema istraživanju međunarodne kompanije Global Firepower, najjaču armiju na svijetu imaju Sjedinjene Američke Države, druga je Rusija, a treća je Kina. Slijede Indija, Francuska, Velika Britanija, Japan, Turska, Njemačkai Egipat.

Od 133 države na popisu vojski svijeta, od država bivše Jugoslavije najbolje plasirana je Hrvatska, koja se našla na 68. mjestu

Najlošije rangirana vojska dolazi iz azijske državice Butan, a ispred nje su Surinam i Sierra Leone.

Iako se za nekadašnju Jugoslavensku narodnu armiju (JNA) govorilo kako predstavlja četvrtu vojnu silu u Europi, države nastale raspadom bivše države nalaze se pri kraju popisa vojnih sila, osim Hrvatske, koja je zauzela 68. mjesto.

Vojska Srbije znatno je lošije rangirana te se nalazi na 89. mjestu, dok je slovenska vojska 114. Na popisu vojska Bosne i Hercegovine je 121., a odmah potom slijedi Makedonija.

Najnovija članica NATO-a, Crna Gora, uopće nije uvrštena na popis vojnih sila.

Autori analize su za procjenu u obzir uzeli više od 50 faktora. U napomeni istraživanja se navodi kako rangiranje sudionika ovisi ne toliko o ukupnoj količini vojne tehnike, koliko o ujednačenosti vojne moći zemlje i raznovrsnosti raspoloživog oružja.

Stručnjaci nisu uzimali u obzir nuklearno oružje, ali su nuklearne sile dobile dodatne bodove. Ključni faktor prilikom ocjenjivanja bila je brojnost, tako da su zemlje s velikim brojem stanovnika po pravilu imale veći rejting. Također, u obzir su uzeti geografski položaj zemlje, logistička fleksibilnost i količina prirodnih resursa.

Zemlje koje nemaju izlaz na more nisu bile kažnjene zbog nedostatka flote, dok su morske sile gubile bodove zbog nedostatka raznovrsnosti u naoružanju flote.

Osim toga, zemlje NATO-a dobile su bonus zbog mogućnosti raspolaganja sredstvima iz zajedničkih resursa Sjevernoatlantskog saveza.